IPO ฮอตแห่งปี
* วันนี้ “โมนิก้า” ขอฮัมเพลง “โรงเรียนของเราน่าอยู่ คุณครูใจดีทุกคน เด็ก ๆ ก็ไม่ซุกซน เราทุกคนชอบไปโรงเรียน..ชอบไป..ชอบไปโรงเรียน” เพื่อให้เข้ากับประเด็นดราม่าของกบในกะลาสักหน่อย เพราะผู้ที่เกี่ยวข้องล้วนชี้นิ้วอย่างพร้อมเพรียงว่า ทำไมถึงกล้าบิดเบือนข้อมูลแบบไม่ละอายใจ (คนนั้นที่คุณก็รู้ว่าคือใคร) จนทำให้สังคมเริ่มกังขาการทำหน้าที่สื่อสารข้อมูลให้กับคนทั่วไปได้รับรู้นะคะ
28 พ.ย. 2561

เจาะกระดาน : โมนิก้าและทีมงาน
* วันนี้ “โมนิก้า” ขอฮัมเพลง “โรงเรียนของเราน่าอยู่ คุณครูใจดีทุกคน เด็ก ๆ ก็ไม่ซุกซน เราทุกคนชอบไปโรงเรียน..ชอบไป..ชอบไปโรงเรียน” เพื่อให้เข้ากับประเด็นดราม่าของกบในกะลาสักหน่อย เพราะผู้ที่เกี่ยวข้องล้วนชี้นิ้วอย่างพร้อมเพรียงว่า ทำไมถึงกล้าบิดเบือนข้อมูลแบบไม่ละอายใจ (คนนั้นที่คุณก็รู้ว่าคือใคร) จนทำให้สังคมเริ่มกังขาการทำหน้าที่สื่อสารข้อมูลให้กับคนทั่วไปได้รับรู้นะคะ
* ประเด็นดังกล่าวทำให้ผู้คนมากมายหันมามองหุ้นโรงเรียนน้องใหม่ SISB ด้วยความสนใจเป็นจำนวนมาก พร้อมกับแห่จองซื้อหุ้นกันอย่างล้นหลาม สวนทางกับข่าวร้ายที่ผุดขึ้นมาไม่เว้นในแต่ละวันนั้น “โมนิก้า” มองเป็นเรื่องของความศรัทธาที่นักลงทุนมีต่อเอฟเอมือทอง ซึ่งเป็นคนปลุกปั้นหุ้นชั้นนำของประเทศ ไม่ว่าจะเป็น AEONTS, EA และ MTC ซึ่งเป็นที่กล่าวขวัญจนถึงทุกวันนี้ (หากเทียบพาร์เดียวกัน หุ้นเหล่านั้นตั้งต้นจาก 5 บาทเหมือนกัน) นะจ๊ะ
* งานนี้ทำให้กระแสตีกลับไปยังคนที่ปูดข้อมูลมั่ว ๆ พร้อมกับทำให้คนที่ถูกพาดพิงดาหน้ากันออกมาตอกหน้าฝั่งตรงข้ามอย่างดุเดือดเผ็ดมัน ไล่เรียงตั้งแต่ด่านแรกที่ต้องฝ่าให้ได้อย่าง ก.ล.ต. ก็ออกมาสำทับเสียงแข็งว่า ทำได้ไม่ผิดกฎระเบียบอะไรทั้งสิ้น ส่วนด่านสองอย่างหน่วยงาน ตลท. ก็พูดชัดเจนว่า ถือเป็นมิติใหม่ของตลาดหุ้นไทย พร้อมกับมีบทสรุปตรงกันว่า ลงทุนกับการศึกษา..มีแต่ได้ไม่มีเสีย นะจะบอกให้
* เมื่อทุกอย่างเข้าสู่ลู่ทางที่ถูกที่ควรเป็นที่เรียบร้อย นักเล่นก็ต้องมานั่งลุ้นราคาเปิดเทรดจะไปไกลขนาดไหน ? เพราะได้ยินข่าวแว่ว ๆ จากพรายกระซิบแถวปทุมวันว่า กองทุนหลายแห่งเตรียมลุยซื้อในกระดานเพิ่มเติม บวกกับขาใหญ่เริ่มเห็นทิศทางการเติบโตของธุรกิจโรงเรียนมากขึ้นเรื่อย ๆ “โมนิก้า” ถึงอยากให้จับตาดูให้ดีว่า วันนี้จะยืนเหนือ IPO ที่เปิดขายบริเวณราคา 5.20 บาทได้กี่เปอร์เซ็นต์..อิอิอิ
* เม้าท์ถึงเรื่องหุ้นไอพีโอที่ถูกพูดถึงอย่างกว้างขวางขึ้นมาทั้งที “โมนิก้า” ต้องหันมามองที่หุ้น GULF เป็นรายถัดมาในทันที เพราะเพิ่งได้รับรางวัล สุดยอดหุ้น IPO บวกกับตัวคุณพี่ “สารัชถ์” เพิ่งป่าวประกาศให้โลกรู้ว่า ปีหน้าบริษัทจะโต 60% เดี๊ยนมองเป็นช็อตที่ทำได้สบาย ๆ ไม่มีอะไรต้องวอรี่ เพราะของมันแบเบอร์ตั้งแต่เข้ามาในตลาดหุ้นแล้วว่า หุ้นจะต้องขึ้นไปถึง 100 บาทแน่ ๆ แต่ระหว่างทางต้องสร้างฐานที่มั่นแถวบริเวณ 80 บาทให้ได้เสียก่อนเจ้าค่ะ
* ประเด็นดังกล่าวทำให้การขึ้นมายืนปิดที่ 76.25 บาท บวกไป 0.50 บาท ด้วยมูลค่าการซื้อขาย 265 ล้านบาท ยังมีแก๊ปให้นักเล่นได้ตะลุยกันแบบสุดซอยอย่างแน่นอน เพราะวันนี้ทุกคนมองไปในทิศทางเดียวกันว่า ธุรกิจไฟฟ้าที่อยู่ในช่วงของการขยายตัว มักเบ่งกำไรออกมาสวยงามทุกปี “โมนิก้า” ถึงรู้สึกชอบหุ้นตัวนี้มากเหลือเกิน เพราะเล่นได้ทั้ง “สั้น” และ “ยาว” ไงละตัวเอง
* ไหน ๆ เม้าท์ถึงหุ้นไอพีโอที่มีสตอรี่เด่นขึ้นมาทั้งที “โมนิก้า” คงต้องหันไปมองหุ้น DOD ภายใต้การกุมบังเหียนของ “น้องผึ้ง” เพื่อทำให้ผู้เล่นมองเห็นโอกาสในการทำกำไรเพิ่มยังเปิดกว้างเต็มประตูหน้าต่าง แถมการรุกธุรกิจในปีหน้าจะเป็นแบบ 360 องศา เดี๊ยนถึงมองราคาปิดที่ 14.10 บาท บวกไป 0.10 บาท ด้วยมูลค่าการซื้อขาย 30 ล้านบาท น่าจะเป็นการส่งสัญญาณให้รู้ว่า เริ่มมีคนทยอยเก็บของเข้าพอร์ตแล้วนะคะ
* เช่นเดียวกับในรายของหุ้นน้องใหม่ที่เข้าเทรดได้เดือนเศษอย่าง TIGER เห็นชัด ๆ ตัวเลขกำไรปี 2561 นอนมาแบบชิว ๆ แต่ราคาหุ้นกลับสะท้อนปัจจัยพื้นฐานไม่มากเท่าที่ควร “โมนิก้า” มองเป็นจังหวะที่นักเล่นต้องโหนกระแสแบบไม่มีเงื่อนไข เพราะเมื่อมองดูจากแรงซื้อที่มีเข้ามาเป็นวันที่ 2 จนผลักดันราคาหุ้นวิ่งขึ้นมาปิดที่ 3.80 บาท บวกไป 0.12 บาท หรือขึ้นไป 3.25% ด้วยมูลค่าการซื้อขาย 80 ล้านบาท เขาตะลุมบอนกันแล้วเจ้าค่ะ
* เหมือนกับในรายของ NER ไม่รู้แมงเม่าไปกินดีหมีหัวใจเสือที่ไหนมา ถึงกระโจนไล่ราคาหุ้นแบบเอาเป็นเอาตาย จนหุ้นขึ้นมายืนปิดที่ 2.04 บาท บวกไป 0.12 บาท หรือขึ้นไป 6.25% ด้วยมูลค่าการซื้อขาย 218 ล้านบาท “โมนิก้า” มองเป็นเกมที่ต้องลุ้นระทึกไม่ใช่น้อย เพราะเป็นการยืนปิดที่บริเวณแนวต้านพอดิบพอดี จึงต้องเอาใจช่วยให้หุ้นวิ่งผ่านราคาดังกล่าวไปให้ได้ เพื่อหุ้นจะได้วิ่งกลับขึ้นไปหายอดเก่าแถว 2.40 บาทไงละคะ
* สรุปวันนี้ “โมนิก้า” พูดถึงเรื่องหุ้นไอพีโอเยอะหน่อย เพื่อทำให้นักลงทุนรู้ตัวตนของตัวเองชอบลงทุนแบบไหน ? และเป็นการย้ำเตือนให้ทุกคนพึงระลึกไว้เสมอว่า เวลาซื้อหุ้นตัวใดตัวหนึ่ง..ก็ควรรู้ถึงธุรกิจของหุ้นตัวนั้นเป็นอย่างไร ? เพราะมันจะทำให้การเล่นหุ้นเป็นเรื่องง่ายในทันที ซึ่งเหมือนกับดัชนีวิ่งขึ้นมาปิดที่ 1,640.63 จุด บวกไป 6.36 จุด ด้วยมูลค่าการซื้อขาย 3.17 หมื่นล้านบาท ก็มาจากคนส่วนใหญ่มองว่า ตอนนี้ราคาหุ้นหลายตัวถูกเกินไป จึงกล้าเข้าซื้ออีกรอบพะยะค่ะ